२०६० मै कुन–कुन वन्यजन्तु व्यवसायिक रूपमा पाल्न पाइने भन्नेबारे नीति बने पनि ऐनमा समावेश थिएन । अहिले राष्ट्रिय निकुञ्ज तथा वन्यजन्तु ऐन संशोधन भएको छ । ऐन बनेर मात्र पूर्ण रूपमा लागू हुन सक्दैन । नियमावलीमा कुन वन्यजन्तु पाल्न पाइने, के गर्ने, के नगर्ने, कसरी नियमन गर्ने भन्नेलगायत विषयमा प्रस्ट पारिएको हुन्छ । त्यसैले नियमावली बनेपछि ऐन पूर्ण रूपमा लागू हुने राष्ट्रिय निकुञ्ज विभागका इकोलोजिस्ट लक्ष्मण पौडेल बताउँछन् ।
